
Ministru kabineta rīkojums Nr. 704
Rīgā 2022. gada 11. oktobrī (prot. Nr. 52 42. §)
Par finansējuma piešķiršanu saistībā ar Valsts policijas amatpersonas norīkošanu dienestā Starptautiskajā krimināltiesā
· 1. Pamatojoties uz Ministru kabineta 2010. gada 29. jūnija noteikumiem Nr. 602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību", lai nodrošinātu izdevumu segšanu, kas saistīti ar  Valsts policijas Galvenās kriminālpolicijas pārvaldes Kriminālizlūkošanas vadības pārvaldes 3. nodaļas galvenās inspektores, pulkvežleitnantes Olgas Trockas dienesta pienākumu izpildi Starptautiskajā krimināltiesā no 2022. gada 17. oktobra līdz 2023. gada 16. oktobrim, Finanšu ministrijai:
· 1.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai  (Valsts policijai) 13 513 euro;
· 1.2. likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas un izskatīšanas procesā paredzēt finansējumu 2023. gadam Iekšlietu ministrijas budžeta apakšprogrammā 06.01.00 "Valsts policija" 46 414 euro apmērā.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

